**Gulács Község Önkormányzata Képviselő-testületének**

**4/2017.(III.20.) önkormányzati rendelete**

**a partnerségi egyeztetés szabályairól**

Gulács Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi Önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

(1) Gulács község településfejlesztési koncepciójának, integrált településfejlesztési stratégiájának, településrendezési eszközeinek, a települési arculati kézikönyvnek és a településképi rendeletnek vagy azok módosításának (továbbiakban: Dokumentumok) a lakossággal, érdekképviseleti, civil és gazdálkodó szervezetekkel, vallási közösségekkel (továbbiakban: partnerekkel) történő egyeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet (továbbiakban: KR.) és e rendeletben meghatározott partnerségi egyeztetés szabályai szerint történik.

 (2) E rendelet alkalmazásában partnerek a település közigazgatási területén:

 a) ingatlannal rendelkezni jogosult személy,

 b) valamennyi székhellyel, telephellyel rendelkező gazdálkodó szervezet,

 c) bejegyzett egyház és civil szervezet.

(3) A partnerségi egyeztetési határidők esetenként kerülnek meghatározásra, de a KR-ben adott eljárásra vonatkozó államigazgatási szervi vagy partnerségi egyeztetési időtartamánál rövidebb nem lehet.

**2.§**

(1) A Dokumentumok a KR.-ben és e rendeletben előírt egyeztetése során a polgármester az értelmezéshez szükséges részletezettséggel elkészített dokumentumot

a) helyez el vagy – amennyiben a Dokumentum terjedelme, formátuma nem teszi lehetővé a teljes terjedelmű közzétételt – annak elérhetőségét közli a következő helyeken:

 aa) a Tarpai Közös Önkormányzati Hivatal Gulácsi Kirendeltség

 előtéri hirdetőtábláján,

 ab.) a [www.gulacs](http://www.gulacs)kozseg.hu honlapon,

 b) lakossági fórumon ismerteti.

 (2) A partnerségi egyeztetésben az 1. § (2) bekezdés szerinti partnerek közül azoknak a javaslatát, véleményét kell figyelembe venni, megválaszolni, akik a Dokumentum területi hatályán belül rendelkeznek ingatlannal.

 (3) A Partnerek a Dokumentumok teljes körű elkészítése vagy módosítása során a KR.-ben foglalt, minimális tájékoztatási forma szerint vonandók be az egyeztetésbe.

**3.§**

(1) A partnerségi véleményezés határidejét a polgármester állapítja meg a KR.-ben foglaltak figyelembevételével.

(2) A partnerek javaslataikat, véleményüket a megadott határidőn belül

 a) írásban, papíralapon Gulács Község Önkormányzata címére

 (4842 Gulács, Rákóczi u. 12.), vagy

 elektronikusan polgarmesterihivatalgulacs@gmail.com címre,

 b) szóban a Tarpai Közös Önkormányzati Hivatal Gulácsi Kirendeltségén

 polgármesternél , ügyfélfogadási időben tehetik meg.

 A szóbeli kérelemről jegyzőkönyvet kell készíteni.

(3) Az (2) szerinti véleményeket hivatalos iratként a dokumentumok között kell elhelyezni és az államigazgatási szervi véleményekkel azonos módon kell kezelni.

 (4) A vélemények tisztázása érdekében polgármester a partnerekkel további egyeztetést kezdeményezhet, amelyről jegyzőkönyvet kell készíteni.

(5) Azt a partnert, aki a partnerségi egyeztetés során véleményt nem adott, vagy adott, de az egyeztető tárgyaláson szabályos meghívás ellenére nem vett részt, a továbbiakban kifogást nem emelő partnernek kell tekinteni.

(6) El nem fogadott véleményt önkormányzati döntéssel kell alátámasztani.

**4.§**

 A Polgármester az elfogadott koncepció, stratégia, településrendezési eszköz, kézikönyv és településképi rendelet közzétételéről az általános előírások szerint gondoskodik

**5.§**

 Ez a rendelet 2017. március 20-án lép hatályba.

**6.§**

 E rendelet szabályait a folyamatban lévő ügyekre is alkalmazni kell.

**Vassné Szűcs Róza Ujvári Judit**

 **jegyző polgármester**